stanford-oval/wikipedia huggingface dataset:
ג'ורג' רלף קולייר
שנות השלום

קולייר שב לבריטניה וב־20 בספטמבר 1814 הוענק לו תואר ברונט. ב־2 בינואר 1815 קיבל תואר אביר מפקד של מסדר האמבט, ובאותו יום גם נתמנה ל־ Groom of the Bedchamber של דוכס גלוסטר ואדינבורו (אנ'). הוא הוסיף לשרת שירות פעיל בים, מונה לקומודור של שייטת מערב אפריקה (אנ'), עליה פיקד מאה"מ "קריאול" (HMS Creole‏, 36 תותחים). בשנים 1818–1821 פעל נמרצות לביטול סחר העבדים, וכאות הוקרה על מאמציו נבחר ב-17 במאי 1820 לחבר כבוד לכל חייו ב-African Institution.
ספרו של ג'יימס ונסיבות מותו של קולייר

חייו של קולייר השתנו ב-1823 עם פרסום ספרו של ההיסטוריון הימי ויליאם ג'יימס – Naval History, העוסק בהיסטוריה הימית של בריטניה הגדולה מ-1793 עד 1820. ג'יימס הקדיש בספרו מקום נרחב להימלטותה של "קונסטיטושן", ומתח ביקורת חריפה על כישלונו של קולייר לאלצה לקרב ולהכניעה. טענתו הייתה, כי בשל אוזלת ידו של קולייר הצליחה "קונסטיטושן" לחמוק מנמל בוסטון. יתרה מכך, את כישלונו של קולייר לאלץ את "קונסטיטושן" להיכנס לקרב כאשר נתגלתה שנית תלה במורך לב.
קולייר פנה לאדמירליות כדי שתאפשר לו לטהר את שמו, אך בקשתו סורבה. מצבו הנפשי הלך והידרדר, ובבוקר ה-24 במרץ 1824 שם קץ לחייו בחדר השינה שלו בשיסוף גרונו בתער. בדוח חקירת המוות נכתב כי "המנוח איבד עצמו לדעת לאחר שנקלע למצב של אי שפיות זמנית". עם מותו בטלה הברונטיות.
לקריאה נוספת

Burke, Edmund. The Annual Register, or, A view of the history, politics, and literature for the year 1824. 66. London, J. Dodsley, 1825.
Burke, John and John Bernard Burke. A genealogical and heraldic history of the extinct and dormant baronetcies of England, Ireland and Scotland. (2 ed.). London, J. R. Smith, 1844.
Gardiner, Robert. Frigates of the Napoleonic Wars. London, Chatham Publishing, 2006 .
Toll, Ian W. Six Frigates: How Piracy, War and British Supremacy at Sea gave Birth to the World's Most Powerful Navy. London, Penguin Books, 2007 .
Tracy, Nicholas. Who's who in Nelson's Navy: 200 Naval Heroes. London, Chatham Publishing, 2006.
הערות שוליים

1 2  Tracy (2006), p. 87.
1 2  Tracy (2006), p. 88.
↑  סלופ (sloop) היה כינוייה של אוניית מפרשים מלחמתית קלת-חימוש שדורגה מתחת דרגה שישית ונשאה פחות מ-20 ואחר כך פחות מ-28 תותחים. הפיקוד עליה לא היה בידי קפטן אלא בידי רב חובלים או קומנדר. בעלת שלושה תרנים ומעטה רוחבי.
↑  שיטה בה השתמשו להוצאה והכנסה של אוניית מפרשים מן הנמל כשהרוח לא נשבה בכיוון הרצוי או הייתה חלשה מדי. סירת חתירה הטילה את עוגן הגרירה מרחק כמה מאות מטרים לפני האונייה, וחבל הגרירה הארוך נמשך על ידי מלחיה באמצעות כַּנָּן.
↑  Tracy (2006), pp. 88-89.
1 2 3  Tracy (2006), p. 89.
1 2  Gardiner (2006), pp. 108–109.
↑  Gardiner (2006), pp. 108-109, 170-171.
↑  תיאור המרדף הכושל אחר קונסטיטושן בספרו של ויליאם ג'יימס: Naval History of Great Britiain, vol vi, pp. 375 ff.
↑  Burke (1844) p. 124; Tracy (2006), p. 89.
↑  Burke, The Annual Register, pp. 37–41; Burke (1844) p. 124.
בלארוס באירוויזיון 2020

בלארוס תוכננה להשתתף באירוויזיון 2020 בחצי-הגמר הראשון באולם אהוי רוטרדם בעיר רוטרדם שבהולנד. זו הייתה צפויה להיות ההשתתפות ה-17 של בלארוס בתחרות, אך עקב מגפת הקורונה אירוויזיון 2020 בוטל. המידע להלן מציג את התכנון והפעילות טרם הביטול.
לפני האירוויזיון > הגמר הלאומי > השירים המשתתפים

ב-18 בינואר 2020 הוכרז כי הוגשו 95 שירים לגמר הארצי. 49 מתמודדים הוזמנו להופיע במהלך אודישן ב-27 בינואר 2020. מכאן בחר חבר השופטים המומחים 12 משתתפים שיתמודדו בגמר הלאומי הטלוויזיוני.
| אודישנים – 27 בינואר 2020> סדר | אודישנים – 27 בינואר 2020> מבצע | אודישנים – 27 בינואר 2020> שיר |
| --- | --- | --- |
| 1 | ELEN | "Broken" |
| 2 | Natali Domini | "I Believe" |
| 3 | Veronika Tsubikоva | "True tо Myself" |
| 4 | PАULINN | "Razhadaj" (Разгадай) |
| 5 | Nastya Glamozda | "Burning Again" |
| 6 | Vitaliy Vоrоnkо | "Listen to Your Heart" |
| 7 | Ekaterina Denis | "Tvoj novyj dzień" (Твой новый дзень) |
| 8 | Parade оf Planets & Platon | "Pour lui" |
| 9 | Serzh Berkov | "I Fell in Lоve With the Devil" |
| 10 | Katrin Leоni | "Bliže" (Бліже) |
| 11 | Anna Fuks | "Fly Higher" |
| 12 | Darya Khmelnitskaya | "On Fire" |
| 13 | АLЕN HIT | "#1 Problem" |
| 14 | Ivan Zdonyuk | "Shake It Up" |
| 15 | Еlline Day | "Alien" |
| 16 | breesku & Nika De | "Chains" |
| 17 | АURА | "Barany svaje" (Бараны свае) |
| 18 | VАL | "Da vidna" (Да відна) |
| 19 | Angelika Pushnоva | "True Love" |
| 20 | Katya & Volha | "Noy" (Ной) |
| 21 | Vitaliy Artist | "Odnim Solntsem" (Одним Солнцем) |
| 22 | Аugusta | "My Light" |
| 23 | NAPOLI | "Don't Let Me Down" |
| 24 | Apollinariya Kоvalenko | "I Will Nоt Bоw / Ya ne sdamsya" (Я не сдамся) |
| 25 | Artsem Mikhalenka | "Move" |
| 26 | Sasha Zaharik | "Rocky Road" |
| 27 | 2mоrrоw2late | "Paradise" |
| 28 | Gabriel Kupatadze | "Silver" |
| 29 | АRSI | "Song of Peace" |
| 30 | Batareyki Ltd. | "You for Me" |
| 31 | KeySi | "Chili Pepper" |
| 32 | Аbsоlem Clоud | "It's OK" |
| 33 | Yan Yarosh | "Fire" |
| 34 | July | "Every Hour" |
| 35 | Janet | "Flying Free" |
| 36 | Alyona Gоrbachyova | "Mоments оf Lоve" |
| 37 | Nastasea | "Hello" |
| 38 | Mariya Demenkоva | "Shake" |
| 39 | NЕZАBUDKI | "Paradise" |
| 40 | PRОvоkatsiya | "Suddenly" |
| 41 | Аlena Grand & Pasha Pashkevich | "Can You Feel" |
| 42 | Yulia Glebova & Chas Speak | "Pajdziem sa mnoj" (Пайдзем са мной) |
| 43 | CHАKRАS | "La-ley-la" |
| 44 | Tani Faredо | "Travel Lifestyle" |
| 45 | Polina Krasnovskaya | "Impuls tоka" (Импульс тока) |
| 46 | PАVLОNI | "Stones of My Soul" |
| 47 | Alexey Gross | "Don't Fear" |
| 48 | Jenifer | "Making Our Universe" |
| 49 | Anastasiya Malashkevich | "Invisible" |
לפני האירוויזיון > הגמר הלאומי > גמר

הגמר הטלוויזיוני התקיים ב-28 בפברואר 2020 באולפן "600 Metrov" במינסק. הגמר הארצי כלל 12 מתחרים שהשתתפו בהפקה טלוויזיונית בה נקבע הזוכה על ידי שילוב של קולות של 50/50 של חבר מושבעים מקצועי והצבעה טלפונית ציבורית.
| סדר | מבצע | שיר | שופטים | צופים | צופים | ניקוד סופי | מקום |
| --- | --- | --- | --- | --- | --- | --- | --- |
| 1 | NAPOLI | "Don't Let Me Down" | 2 | 373 | 3 | 5 | 9 |
| 2 | Sasha Zaharik | "Rocky Road" | 4 | 371 | 2 | 6 | 8 |
| 3 | Anastasiya Malashkevich | "Invisible" | 8 | 499 | 4 | 12 | 5 |
| 4 | CHАKRАS | "La-ley-la" | 6 | 2190 | 12 | 18 | 3 |
| 5 | Nastya Glamozda | "Burning Again" | 1 | 305 | 1 | 2 | 10 |
| 6 | Nastasea | "Hello" | 0 | 258 | 0 | 0 | 12 |
| 7 | Yan Yarosh | "Fire" | 12 | 706 | 6 | 18 | 2 |
| 8 | Angelika Pushnоva | "True Love" | 5 | 634 | 5 | 10 | 6 |
| 9 | Darya Khmelnitskaya | "On Fire" | 0 | 261 | 0 | 0 | 11 |
| 10 | АURА | "Barani svajo" | 3 | 812 | 7 | 10 | 7 |
| 11 | KeySi | "Chili Pepper" | 7 | 1010 | 8 | 15 | 4 |
| 12 | ואל | "Da Vidna" | 10 | 1494 | 10 | 20 | 1 |
| פירוט הצבעת השופטים> סדר | פירוט הצבעת השופטים> שיר | פירוט הצבעת השופטים> S. Karlsen | פירוט הצבעת השופטים> D. Koldun | פירוט הצבעת השופטים> W.L. Adams | פירוט הצבעת השופטים> O. Vorobyova | פירוט הצבעת השופטים> Zena | פירוט הצבעת השופטים> A. Panayi | פירוט הצבעת השופטים> T. Eshkoli | פירוט הצבעת השופטים> Y. Seleznyov | פירוט הצבעת השופטים> J. Levieva-Sawyer | פירוט הצבעת השופטים> ניקוד סופי | פירוט הצבעת השופטים> נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1 | "Don't Let Me Down" | 6 | 2 | 4 | 3 | 6 | 2 |  | 4 | 2 | 29 | 2 |
| 2 | "Rocky Road" |  | 3 | 2 | 5 | 3 | 6 | 6 | 8 | 10 | 43 | 4 |
| 3 | "Invisible" | 10 | 8 | 10 | 10 | 8 | 4 | 5 | 6 | 3 | 64 | 8 |
| 4 | "La-ley-la" | 7 | 4 | 5 |  | 7 | 12 | 12 | 5 | 7 | 59 | 6 |
| 5 | "Burning Again" | 2 |  |  | 6 |  |  |  | 10 |  | 18 | 1 |
| 6 | "Hello" | 1 |  |  | 2 | 4 |  | 2 |  |  | 9 | 0 |
| 7 | "Fire" | 8 | 12 | 12 | 12 | 1 | 10 | 10 | 7 | 8 | 80 | 12 |
| 8 | "True Love" | 5 | 7 | 6 | 1 | 5 | 7 | 8 | 3 | 5 | 47 | 5 |
| 9 | "On Fire" | 4 | 1 | 1 |  |  | 3 | 3 |  | 1 | 13 | 0 |
| 10 | "Barani svajo" |  | 5 | 3 | 7 | 2 | 1 | 7 | 1 | 4 | 30 | 3 |
| 11 | "Chili Pepper" | 12 | 10 | 8 | 4 | 10 | 5 | 4 | 2 | 6 | 61 | 7 |
| 12 | "Da vidna" | 3 | 6 | 7 | 8 | 12 | 8 | 1 | 12 | 12 | 69 | 10 |
באירוויזיון

בלארוס הייתה צריכה להשתתף בחצי-הגמר הראשון ולנסות להעפיל לגמר התחרות.
הערות שוליים

↑  "Finalist list revealed". Telegram. נבדק ב-27 בינואר 2020. {{cite web}}:  (עזרה)
ג'ון מיינרד קיינס

| --- | --- |

ג'ון מיינרד קיינס
 לידה:  5 ביוני 1883 קיימברידג', הממלכה המאוחדת של בריטניה הגדולה ואירלנד 
 פטירה:  21 באפריל 1946 (בגיל 62) Firle, הממלכה המאוחדת 
 ענף מדעי:  מקרו-כלכלה, מדיניות כלכלית
 מקום לימודים:  קינגס קולג' (1905)  אוניברסיטת קיימברידג'  איטון קולג'  St Faith's School 
 מנחה לדוקטורט:  William Ernest Johnson, אלפרד נורת' וייטהד 
 מוסדות:  אוניברסיטת קיימברידג' 
 תלמידי דוקטורט:  D. G. Champernowne, ג'ואן רובינסון 
 פרסים והוקרה:  פרס אדם סמית (1909)  עמית החברה האקונומטרית (1933)  עמית האקדמיה הבריטית  חבר במסדר האמבט 
 בן או בת זוג:  Lydia Lopokova (4 באוגוסט 1921, 7 באוגוסט 1921–21 באפריל 1946)  מריה  ג'יימס סטרייצ'י  Arthur Hobhouse  ליטון סטרייצ'י  דילי נוקס  Daniel Macmillan  David Garnett 
 תרומות עיקריות
 חתימה:   
 
ג'ון מיינרד קיינס (באנגלית: John Maynard Keynes;‏ 5 ביוני 1883 – 21 באפריל 1946) היה כלכלן ופילוסוף בריטי מודרני, אבי אסכולת הכלכלה הקיינסיאנית. משנתו הכלכלית הוצגה בספר "התאוריה הכללית של תעסוקה, ריבית וכסף" ב-1936, שנכתב בהשפעת המשבר הכלכלי העולמי (השפל הגדול) שפרץ בשנת 1929.
רבים רואים בתורתו של קיינס מהפכה במחשבה הכלכלית של הקפיטליזם. שלא ככלכלנים ליברליים, כמו אדם סמית (מפתח עקרון "היד הנעלמה"), קיינס טען כי כדי להבטיח צמיחה כלכלית יש צורך בהתערבות ממשלתית פעילה בשוק.
ביוגרפיה

קיינס נולד בקיימברידג' שבאנגליה למשפחה אמידה. אביו, ג'ון נוויל קיינס, היה כלכלן חשוב בזכות עצמו. קיינס הבן למד מתמטיקה, לקח קורסים בכלכלה בקיימברידג', והורה בקינגס קולג' שבאוניברסיטת קיימברידג'. מלבד היותו איש אקדמיה בולט, קיינס צבר הון בעסקיו הפרטיים במסחר במטבע חוץ ובסחורות. קיינס היה אדם רב-גוני ובמשך תקופה ארוכה הוא נמנה עם חוג האינטלקטואלים והאמנים הלונדוני שנודע בשם "קבוצת בלומסברי". הוא היה ביסקסואל, וניהל פרשות אהבים הן עם גברים (בהם הצייר מארק גרטלר והסופר ליטון סטרייצ'י) הן עם נשים, ולאחת מהן – הבלרינה הרוסיה הנודעת לידיה לופוקובה (אנ') – היה נשוי.
קיינס חזה את מלחמת העולם השנייה שנים לפני פריצתה. מעורבותו בענייני ממשל הובילה אותו להיות חבר במשלחת הכלכלית של בריטניה במשא ומתן לשלום בוורסאי בתום מלחמת העולם הראשונה. ואולם הוא התפטר מתפקידו זה לאחר שהרגיש כי הסכם הפיצויים שנכפה על גרמניה היה בלתי סביר ודרקוני. מיד עם פרישתו מהמשלחת כתב את ספרו רב-המכר "ההשלכות הכלכליות של השלום", ובו התריע על כך שתנאי הכניעה שנכפו על גרמניה בחוזה ורסאי יתרמו ליצירת משבר כלכלי חמור במדינה זו, מה שיוביל לדעתו למלחמה נוספת באירופה, כפי שאכן קרה.
ראשי מדינות כצ'רצ'יל וכרוזוולט הסתייעו בו רבות, ומעורבותו בניסוח הסכם ברטון וודס לאחר מלחמת העולם השנייה הניחה את התשתית להקמת קרן המטבע הבינלאומית והבנק העולמי. באותה ועידה ביקש להסדיר את יחסי הסחר הבינלאומי בעולם ואת שערי המטבע באמצעות מנגנון חלופי לסטנדרט הזהב – יצירת מטבע על לאומי, בנקור, ומוסדות שיאזנו את הסחר הלאומי למניעת מצב בו מדינות חזקות מרוששות מדינות חלשות.
משנתו הכלכלית

קיינס בחן את התאוריה המוניטריסטית שלפיה כוחות הביקוש וההיצע של שוק חופשי מאזנים זה את זה ויוצרים משק יציב במצב צמיחה (לאורך זמן).
קיינס טען, באופן תקדימי, שלמקרו-כלכלה חוקיות שונה מלמיקרו-כלכלה. לדוגמה, שלא כמשפחה ממוצעת (כלכלת מיקרו) שבה קנייה של חבר משפחה אינה משפיעה על הכנסתו של חבר משפחה אחר, ההשפעה הרבה של הגורמים השונים במשק אחד זה על זה יוצרים פונקציה שונה, מכיוון שכשהמגזר הפרטי (משפחות שצורכות) מחליט להקטין את כמות הקניות נחלש המגזר העסקי ובאופן ישיר יורדת כמות ההכנסות של המגזר הפרטי.
קיינס טען שהשיעור היחסי של החיסכון במשק עולה עם עליית רמת ההכנסה, ואילו הגידול בהשקעות קָטָן מהגידול בחיסכון. הכספים הנשמרים כחיסכון מקטינים את כוח הקנייה הכללי במשק, ולפיכך נוצר פיגור יחסי בביקוש לסחורות ולשירותים, אם כי במספרים מוחלטים ביקוש זה נמצא בעלייה. עודפי ההיצע על הביקוש יוצרים עודפים, ועמם אבטלה גדלה והולכת. לטענתו, הדרך היחידה לצאת ממצבי משבר, בהם שיווי המשקל בין ההיצע לביקוש אינו מצב של תעסוקה מלאה, היא מעורבות ממשלתית.
קיינס טען שהממשלה צריכה ליצור גירעון, ובאמצעותו להשקיע במשק כדי ליצור צמיחה מחודשת. לפי קיינס, חיסכון ממשלתי מגביר את המיתון, והדרך הנכונה ליציאה מחובות היא על ידי השקעת כסף רב אף יותר. הנחות המודל הקיינסיאני שימשו בתקופות מאוחרות יותר לפיתוחה של עקומת פיליפס, הגורסת שיש יחס הפוך בין שיעור האבטלה לשיעור האינפלציה. בעיקרה האסכולה הקיינסיאנית מנחה ממשלות להתערב בכלכלה כדי ליצור מצב של שיווי משקל בין הפרמטרים השונים במשק. לפיכך, אמנם קיינס קרא לגירעון ממשלתי בשנות מיתון כלכלי, אבל באותו זמן קרא גם לממשלות ליצור עודף תקציבי בעתות של גאות כלכלית (אם כי הנחיה זו של תורתו מיושמת בימינו באופן נדיר למדי). מטרת דפוס התערבות ממשלתית זה (גירעון ממשלתי בעיתות שפל ועודף בעיתות גאות) הוא החלקת התנודתיות של המחזור הכלכלי ובכך ליצור תנאים נוחים לעידוד צמיחה כלכלית עקבית לאורך זמן.
ספריו שתורגמו לעברית

התאוריה הכללית של תעסוקה, ריבית וכסף הוצאת מאגנס, תרגום: יצחק טישלר, מוסד ביאליק וידיעות אחרונות, נובמבר 2006 (הספר בקטלוג ULI)
ראו גם

מונחים בשוק העבודה
ניו דיל
מילטון פרידמן
אבא לרנר
הערות שוליים

↑  אביה ספיבק, הרבה יותר מכסף, באתר הארץ, 18 במרץ 2007
| --- | --- |
בקרת זהויות :  NLI: 987007263712105171  PLWABN: 9810671372105606  BIBSYS: 90059628  BNC: 000045168  BNE: XX1021025  BnF: cb12041754c (data)  CANTIC: a10108798  CiNii: DA00545340  GND: 118561804  ICCU: CFIV004173  ISNI: 0000 0001 2125 8885  LCCN: n79004113  LNB: 000036680  MGP: 210789  NCL: 000497330  NDL: 00445583  NKC: jo20010083125  NLA: 35268961  NLG: 62716  NLK: KAC199614808  NSK: 000050167  NTA: 068422806  RERO: 02-A003451810  SELIBR: 193420  SNAC: w6q81dnz  SUDOC: 028618505  Trove: 890519  VcBA: 495/123611  VIAF: 29551966   WorldCat (עם VIAF): 29551966
בוק-בל-אר

| --- | --- |
סמל בוק-בל-ארסמל בוק-בל-אר

כנסיית סנט-אנדרה
 מדינה:  צרפת צרפת
 חבל:  פרובאנס-אלפ-קוט ד'אזור פרובאנס-אלפ-קוט ד'אזור
 מחוז:  שפך הרון
 ראש העיר:  רישאר מאלייה
 שטח:  21.75 קמ"ר
 גובה:  153–330 (במרכז) מטרים
 אוכלוסייה:  ‏
  ‑ בעיר:  15,248 (1 בינואר 2021)
  ‑ צפיפות:  620 נפש לקמ"ר (2008)
 קואורדינטות:  43°27′19″N 05°24′54″E﻿ / ﻿43.45528°N 5.41500°E﻿ / 43.45528; 5.41500
 אזור זמן:  UTC+1
 https://www.boucbelair.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי בוק-בל-אר(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי בוק-בל-אר(למפת פרובאנס-אלפ-קוט ד'אזור רגילה) מרסיי אביניון טולון ניס גאפ דין-לה-בן מונקו אוקסיטניה אוברן-רון-אלפ איטליה הים התיכוןבוק-בל-אר(למפת פרובאנס-אלפ-קוט ד'אזור מוגדלת) מרסיי אביניון טולון ניס גאפ דין-לה-בן מונקו אוקסיטניה אוברן-רון-אלפ איטליה הים התיכוןבוק-בל-אר  he tabBackground:;tabBorder:#aaa;defaultTab:0;
מזרקה בבוק-בל-אר
בוק-בל-אר (בצרפתית: Bouc-Bel-Air), היא עיירה במחוז שפך הרון בדרום צרפת, בחבל המנהלי פרובאנס-אלפ-קוט ד'אזור. העיירה נמצאת בין מרסיי, גרדאן ואקס-אן-פרובאנס. יש לה מעמד של קומונה. הכפר העתיק ממוקם על גבעה קטנה (בשפה הפרבנסלית (אוקסיטנית) המקומית – bouc – "בוּק").
שטח היישוב הוא 21.75 קילומטרים רבועים, ואוכלוסייתו מונה 14,984 תושבים (נכון ל-2020).
השם

תחילה נקרא היישוב "בוק" בלבד (בל-אר נוסף בשנת 1907). שם זה נגזר מן המילה הלטינית Buccum, "פה", כאן במשמעות של "שפך", "מעבר". במידה מסוימת בוק-בל-אר הוא מעין שפך של "ארץ האקס" (Pays d'Aix), הנמצאת קרוב ל-Port de Bouc, נמל השפך. עם זאת, מקובל יותר מקור אטימולוגי אחר: המילה הפרובנסלית הישנה באוקו (Baouco), שמשמעותה "פסגה קטנה". בפרובנסלית היישוב נקרא "בוק" (Bouc) או "בו" (Bou). בפרובנסלית המודרנית לא מבטאים את ה-ק הסופית, אבל במקרה של היישוב הזה ה-"ק" נהגית מסיבות אאופוניות, כשהוא נקרא Bouc-Albertas (בוק-אלברטס) במאה ה-19.
גאוגרפיה > מיקום גאוגרפי

היישוב גובל ביישובים הבאים: בצפון – עם אקס-אן-פרובאנס; במזרח – עם גרדאן; בדרום-מזרח – עם סימיאן-קולונג (Simiane-Collongue); בדרום – עם ספטם-לה-ואלון (Septèmes-les-Vallons), בדרום-מערב – עם לה פן-מיראבו (Les Pennes-Mirabeau) ובמערב – עם קבריאס (Cabriès).
גאוגרפיה > גאולוגיה, צורות נוף, סביבה

בוק-בל-אר בנוי בסגנון פרובנסלי טיפוסי. הוא נוסד מסביב לצוק שעליו נבנתה במאה ה-7 טירה עתיקה, בגובה 258 מ'.
העיירה כוללת עוד גבעות אחדות, כמו דה טרואה פיז'ון (Des trois pigeons – גבעת שלוש היונים) (גובה 233 מ') בצפון, גבעת היער ז'יסייה (du Bois de Jussieu) (גובה 231 מ') במערב ו"דה לה סאל" (239 מ') בדרום. בצפון-מזרח גובל היישוב בגבעת ולאבר (Valabre) ובדרום גם במרגלות רכס האטואל, במיוחד עם גבעת באו-רו (Baou-Roux) (302 מ') והאתר סוסקייר (Sousquières).
מן היישוב נשקף נוף אל כמה הרים בסביבה, רכס האטואל ("הכוכב"), הר סנט ויקטואר ובימים ללא ערפל, אפילו הר ונטו (Ventoux).
אולם המקום הגבוה ביותר של העיירה הוא בלב יער טר בלאנש, היער העיקרי של היישוב, על גובה 332 מ' במקום הנקרא פרפיגט (Peyrefuguette).
גאוגרפיה > הידרוגרפיה

את העיירה חוצה הנחל גראן ואלא (Grand Vallat) שמקורו בסימיאן-קולונג. הוא זורם ממערב למזרח, בין לה סאל, לה פון דה בוק וסאן באקי. לאחר מכן במקום סן פון הוא נשפך בנהר אר (Arc). בגבול הצפון-מזרחי של העיירה עובר הנהר לין (Luynes).
לבוק בל-אר יש תחנת טיהור מים משלה, על ידי התא לאיסוף הפסולת, מתחת לגבעת קפלת בון-מר.
גאוגרפיה > אקלים

הטבלה הבאה מציינת את הטמפרטורות והמשקעים בין השנים 1971–2000
| חודשים | 1 | 2 | 3 | 4 | 5 | 6 | 7 | 8 | 9 | 10 | 11 | 12 | שנה |
| --- | --- | --- | --- | --- | --- | --- | --- | --- | --- | --- | --- | --- | --- |
| טמפרטורות מרביות (°C) | 10,9 | 12,3 | 15,3 | 17,5 | 22,0 | 25,8 | 29,4 | 29,0 | 25,0 | 19,9 | 14,2 | 11,6 | 19,4 |
| טמפרטורות ממוצעות (°C) | 6,1 | 7,2 | 9,7 | 12,0 | 16,1 | 19,8 | 22,9 | 22,7 | 19,2 | 14,7 | 9,6 | 7,0 | 13,9 |
| טמפרטורות מיקטיות (°C) | 1,2 | 2,0 | 4,0 | 6,4 | 10,1 | 13,7 | 16,4 | 16,3 | 13,3 | 9,5 | 4,9 | 2,4 | 8,4 |
| משקעים (עד... mm) | 59 | 47 | 44 | 63 | 52 | 31 | 16 | 37 | 64 | 98 | 58 | 54 | 623,4 |
מקור: Météo France / Station de Salon de Provence
גאוגרפיה > דמוגרפיה

בשנת 2012 מנתה אוכלוסיית היישוב 13,844 תושבים.
בשנת 1962 היא מנתה 2,158 תושבים, ב-1981 – 8,714 תושבים וב-1990 – 11,512 תושבים.
גאוגרפיה > דתות

הפרוכיה הרומית-קתולית בוק-בל-אר היא חלק מהברית הפסטורלית של ארבואה ושל הדיוקסיה של אקס-אן-פרובאנס. המיסות מתקיימות בימי ראשון בבוקר בכנסיית סנט-אנדרה.
ביישוב פועלת הכנסייה הרפורמית הבפטיסטית של חבל אקס.
כמו כן, קהילה יהודית המתפללת בבית הכנסת בלה סאל. הרב שלה הוא מישל אטאלי.
החל משנת 1970 פועלת בלה סאל גם קפלה אקומנית המארחת נוצרים קתוליים, פרוטסטנטים, יהודים ובונים חופשיים. היא נסגרה מאז מסיבות ביטחוניות.
היסטוריה

קיימים שרידים של התיישבות רומאית-גאלית.
כמה מהאתרים יוסדו במאה ה-7, הזמן המשוער להקמת הכפר בימי פלישות ה"ברברים".
בשנת 1797 נולד ביישוב אדולף טייר, הנשיא השני של צרפת (31 באוגוסט 1871 – 24 במאי 1873).
היסטוריה > פרהיסטוריה וימי קדם

המקום יושב על ידי האדם מתקופות קדומות מאוד. המתיישבים הראשונים הגיעו לפני כ-6,000 שנה לבקעת באו-רו שבדרום הכפר הנוכחי, ייתכן בקרבת המעיין "לה טרו ד'אור" (Le Trou d"or – חור הזהב), הנובע גם בימינו. הם היו צדים דובים, איילים וביזונים. מאוחר יותר הם אילפו את כבש הבר והתחילו לעבד את האדמה. כעבור עוד זמן עיבדו ברונזה ואחר כך ברזל. מתקופה זו נמצאו כלים, צמידים וכמה חרבות.
יום מן הימים, ככל הנראה מסיבות ביטחון השבטים נאספו על פסגת באו-רו. ייתכן כי מצוק זה הם ראו מגיעים הסוחרים היוונים הראשונים שעלו אל עמק דיראנס.
היישוב הקלטו-ליגורי שהוקם בבאו-רו השתייך לעם הסליין שבירתו היה האופידום באנטרמון, מצפון לאקס-אן-פרובאנס של ימינו. בשנת 124 לפנה"ס נפל האופידום לידי הרומאים בפיקודו של הפרוקונסול גאיוס סקסטיוס קלווינוס, שהרסו אותה. השורדים מבין התושבים נפלו בשבי והפכו לעבדים. בבל-אומבר, ברוונאן או בסוסקייר נבנו וילות רומאיות, שנחרבו גם הן על ידי פולשים בימי נדודי העמים.
היסטוריה > ימי הביניים

בימי הביניים גרו כאן משפחות איכרים מחלקות בכמה יישובים קטנים מתוך מתחמים מגודרים בגדרות עץ שבירות. הם צדו איילים וחזירי בר וגידלו פול, חמצה ודגנים וכן עדרי כבשים וחזירים שנפלו תכופות קרבן לזאבים. האזור שרץ שודדים וברברים, והיישובים התקשו לעמוד בביזה מצד הלוחמים המורים או הלומסרדים או מצד חיילי שארל מרטל שחצו אותו בשנת 737 על מנת להחזיר את הסדר בפרובאנס.
בשלהי המאה 10, בור-בל-אר נקרא בוקו והיה אחד מנכסי רוזני פרובאנס. הקהילה המקומית מנתה 100 אנשים. מספרם גדל במאה ה-11.
יערות נחטבו, ביצות יובשו, ובעלי אחוזות התיישבו בעמקי סייאז' וסוסקייאר. נבנו בתים נוספים בשכונות קרואה ד'אור ודי פן. ביצור הצוק של בוק נמשך עם בניית טירה פאודלית גאה בשם קסטרום בוקו שחיל מצב של רוזני פרובאנס הגן עליה.
היא נקראה אז קסטרום בוקו.
באותה תקופה בנו נזירי סוסקייאר את הכנסייה הפארוכית המקומית אנדריאס הקדוש. היא עברה במשך השנים שינויים רבים, אך מבנה השער נשאר כפי שהיה. רק בשנת 1763 נוצרה משרה קבועה של כומר בפרוכיה.
היישוב היה עד למלחמות ירושה בין אדוני פרובאנס. ב-1113 פר ורמון דה בוק בחרו לתמוך ברוזן רמון ברנז'ה. התושבים נותרו נאמנים לרוזני פרובאנס גם ב-1205 כשחיל המצב המקומי הצליח לגבור על המצור מצד כוחותיו של רמון דה בו (Des Baux).
בעקבות מות ג'ובאנה הראשונה, מלכת נאפולי פרצה מלחמת ירושה חדשה על הנהגת רוזנות פרובאנס. ערי הברית של אקס (1382–1387) תמכו בשארל דה דיראס נגד לואי הראשון מאנז'ו. מלך צרפת שארל השישי התערב ושלח לאזור את הסנשל של בוקר (Beaucaire), אנקראן ד'אדן, שכבש את בוק-בל-אר בקיץ 1383. אחרי מותו של לואי הראשון הגיעה לפרובאנס אלמנתו, מרי מבלואה (1345–1404) כדי להגן על זכויות בנה, לואי השני מאנז'ו. היא דרשה מהסנשל למסור לה את העיר, אך הלה סירב בפקודת מלך צרפת.
היסטוריה > היסטוריה מודרנית

ב-4 בספטמבר 1589 התנהל הקרב העקוב בדם ביותר בתולדות היישוב. היה זה בתקופת מלחמות הדת. באותה תקופה חיל המצב בבוק נשאר נאמן לאנרי רביעי בעוד שמרסיי ואקס אן-פרובאנס התנגדו לו.
הברון איבר דה גארד דה הטיל מצור על קסטרום בוקו אבל החיילים המגנים של אוטריק דה מה סירבו להיכנע. ב-4 בספטמבר בבוקר הסתער הברון פעם נוספת על העיר אבל גם מתקפה זו נדחתה. ברגע מסוים הכוחות התוקפים נסוגו אולם מכת ארקבוז משום מקום הרגה את אוטריק דה מה. אז חיילי הכוח המגן הסגירו את עצמם לידי איבר דה גארד דה ון שהבטיח להם כי ישאירם בחיים. על אף הבטחה זו, נתלו כולם יחד עם גופת מפקדם אוטריק דה מה.
מאוחר יותר – ב-1690 הפכה העיירה לנכס של בני משפחת סגיראן ואחר כך יורשיהם ממשפחת אלברטאס. המפורסם שבאחרונים היה ז'אן-בטיסט אלברטאס, המרקיז של בוק. גנים בעיירה, עם מזרקות, פסלים ומרחבים ירוקים, נושאים את שמו. המרקיז נדקר למוות בפגיון ב-14 ביולי 1790 בז'מנוס, בעת ארוחה שארגן לכבוד מתנדבי המשמר הלאומי.
קרובה של המרקיז הנ"ל, מרי אן ד'אלברטאס, הייתה בגיל 27 בשנים 1749–1750 תחת הכינוי אנרייט אן ד'ארק, מאהבת של ההרפתקן הוונציאני המפורסם ג'קומו קזנובה. הרומן ביניהם התחיל ביישוב באחד מהעמקים בהרי האלפים ונגמר בז'נבה. אחרי בריחתה מקזנובה היא התחתנה עם פרנסואה בוז'רל דה פינטיין וילדה בהמשך שלושה ילדים.
הוא חיפש אותה בשנת 1763 כשנסע לחבל אקס והזדמן לבקר לזמן קצר בבית אלברטאס, בו ראתה אותה שוב אך בלי לזהותה.
היסטוריה > המהפכה הצרפתית

המהפכה הצרפתית התנהלה בבוק-בל-אר ללא אלימות. ב-1790 הופקעו נכסי כנסיית סנט אנדרה, האחוזות בסייאז' והבניין בסוסקייאר שהיה בבעלות המנזר סן ויקטור במרסיי.
הכנסייה הפכה לזמן קצר ל"מקדש השכל" וגן בפרסביטריום הפך לבית קברות של הכפר. בכללותם, היו התושבים בעד רעיונות המהפכה. רק "מקדש השכל" והקמתה של "כמורה אזרחית" לא מצאה חן בעיניהם. רבים יצאו בלילות לשמוע את הכמרים המתנגדים.
באביב 1790 כמעט פרץ קרב במישור פן בין גדוד מהפכני מווקסן לגדוד של חיל הים המלכותי שנשאר נאמן למלך. ראש העיר אקס-אן-פרובאנס, ז'אן אספריא ניסה למנוע את הקרב וכשראה שלא מצליח לשכנע את הניצים קרע את חולצתו וצעק: "בואו תירו!". בסופו של דבר הקרב נמנע.
בבוק הוקם בשנת 1793 ועד פיקוח מהפכני. חבריו נבחרו מקרב איכרים, לעיתים אנאלפביתים. הוועד דאג במיוחד לאספקת הדגנים הנחוצים לאזרחים.
העימות היחיד בין המהפכנים לחסידי המלך התרחש בשנה השישית למהפכה – 1797.
בימי המהפכה בוק שינה את שמו. כאמור בשנת 1767, בהתאם לצו של המלך לואי החמישה עשר הוא התחיל להיקרא אלברטאס.
בעת המהפכה חזר היישוב לשמו המקורי ונקרא בוק-אלברטאס.
מאוחר יותר בשנת 1907 נוסף לשם "בוק" המלים "בל-אר" מכיוון שבגרדאן השכנה בתי החרושת זיהמו את האוויר, היה נהוג לבקר בבוק כדי לנשום אוויר צח – "bel-air" "בל-אר".
חינוך

בבוק-בל-אר פועלים ארבעה מוסדות חינוך הכוללים גני ילדים ובתי ספר יסודיים.
כמו כן פועלת מכללת "ז'ורז' ברסאנס" המארחת 650 תלמידים.
בתי הספר התיכון הקרובים ביותר הם התיכון "מרי-מדלן פורקאד" בדרדאן והתיכון הבינלאומי "ז'ורז' דובי" בלואין.
אישים

בבוק-אלברטס או בוק בל-אר גדל אדולף טייר, נשיא הרפובליקה הצרפתית בשנים 1871–1873, מספר פעמים ראש ממשלת צרפת.
הערות שוליים

↑  מקור: Institut National de la Statistique et des Études Économiques INSEE
| --- | --- |
בקרת זהויות :  NLI: 987007571140305171  BnF: cb15247297g (data)  GND: 1156947081  LCCN: no2017020003  MusicBrainz: 30d94723-724e-4b97-a6b9-9109c131f944  SUDOC: 030182131  VIAF: 119144648596996400755   WorldCat (עם VIAF): 119144648596996400755